b'\n_START_ARTICLE_\nYou Rock My World\n_START_SECTION_\nBaggrund\n_START_PARAGRAPH_\n"You Rock My World" blev indspillet af Michael Jackson til hans studiealbum, Invincible (2001). Sangen blev skrevet og komponeret af Michael Jackson og produceret af Jackson og Jerkins. "You Rock My World" blev officielt udgivet som lead-single fra albummet i midten af august 2001 af Epic Records. F\xc3\xb8r singlens officielle udgivelse var den allerede blevet l\xc3\xa6kket til to New York-baserede radiostationer fredag 17. august. \xc3\x98jeblikkeligt efter sangens airplay modtog radiostationerne "en flok af [opkald], der bad om mere." "You Rock My World" blev f\xc3\xb8rst spillet p\xc3\xa5 WJTM-FM-stationen klokken 18, mens WKTU-FM spillede sangen 45 minutter senere. Begge stationer havde afspillet singlen hver anden time indtil omkring klokken 18 l\xc3\xb8rdag, da Jacksons pladeselskab, Epic Records, ringede til begge stationers programdirekt\xc3\xb8r, Frankie Blue, som ogs\xc3\xa5 var en ven af Jackson, og bad ham stoppe. Blue har senere beskrevet situationen, "De informerede mig om farerne ved at spille en sang for tidligt." Han n\xc3\xa6gtede at fort\xc3\xa6lle hvordan han fik fat i sangen.\n_START_SECTION_\nKomposition\n_START_PARAGRAPH_\n"You Rock My World" kaldes generelt en uptempo disco-popsang med vibrerende vokalharmonier. Sangen spilles i tidssignatur for f\xc3\xa6lles tid i E-mol, mens Jacksons vokale r\xc3\xa6kkevidde n\xc3\xa5r fra E4 til Bb5. "You Rock My World" har et moderat tempo p\xc3\xa5 95 slag i minuttet. Akkordprogressionen i sangen er Em7\xe2\x80\x93C9-Bm7\xe2\x80\x93Am7\xe2\x80\x93D\xe2\x80\x93Em7. Sangens komposition er blevet sammenlignet med Jacksons tidligere materiale med Quincy Jones fra 1970\'erne og 1980\'erne, s\xc3\xa5vel som diskotemaet fra Jacksons single "Don\'t Stop \'til You Get Enough" fra 1979. Chris Tucker l\xc3\xa6gger stemme til sangens vokalintroduktion, mens alle instrumenterne p\xc3\xa5 nummeret spilles af Jackson og Rodney Jerkins. Lyrisk handler sangen om at v\xc3\xa6re forelsket, s\xc3\xa5vel som den effekt det kan have, som det allerede kan h\xc3\xb8res i f\xc3\xb8rste linjw, "My life will never be the same, \'cause, girl, you came and changed the way I walk, the way I talk, I cannot explain".\n_START_SECTION_\nModtagelse\n_START_PARAGRAPH_\n"You Rock My World" fik en blandet modtagelse blandt musikanmeldere. Rosen vedr\xc3\xb8rte generelt sangens komposition, mens der var utilfredshed med sangen fra anmeldere, der ikke mente at sporet var Jacksons bedste materiale. Stephen Thomas Erlewine fra AllMusic n\xc3\xa6vnte "You Rock My World" som et h\xc3\xb8jdepunkt fra Invincible-albummet. Anmelder Andrew Hamilton kommenterede at folk b\xc3\xb8r anerkende Jackson for at have kunnet vedligeholde en respektabel karriere som musikkunstner henover sin karrieres senere \xc3\xa5r, og ikke kritisere sangen p\xc3\xa5 basis af at Jackson personligt har haft bedre hits._NEWLINE_James Hunter fra Rolling Stone roste sangens vokalrytmer som "fint formede" og "uds\xc3\xb8gte". Han bem\xc3\xa6rkede at sangen viser ligheder til Jacksons tidligere materiale med Quincy Jones. Mark Beaumont, en skribent for NME, beskrev sangen som en "disco-klassiker". Catherine Halaby fra Yale Daily News udtalte at sangen "viser det bedste fra \'klassisk Michael\'", og beskrev sangen som v\xc3\xa6rende "funky, catchy, upbeat, ikke for creepy". "You Rock My World" blev nomineret til en Grammy Award for Best Pop Vocal Performance - Male ved Grammy Awards 2002, men tabte til James Taylor\'s "Don\'t Let Me Be Lonely Tonight". Det var Jacksons f\xc3\xb8rste Grammy-nominering siden 1997, for hans single "Earth Song", og hans f\xc3\xb8rste nominering i den kategori siden 1995.\n_START_SECTION_\nMarketing\n_START_PARAGRAPH_\nI slutningen af august 2001 p\xc3\xa5begyndte Jackson og Sony Music en reklamekampagne for "You Rock My World". Som en del af singlens, og det tilh\xc3\xb8rende albums, marketing, viste Jackson sig offentligt ved at fejre sin 43-\xc3\xa5rs f\xc3\xb8dselsdag \xe2\x80\x94 en dag forsinket \xe2\x80\x94 ved at pr\xc3\xa6sidere over NASDAQ-markedets \xc3\xa5bningsceremoni i Times Square torsdag morgen 30. august 2001.\n_START_SECTION_\nMusikvideo\n_START_PARAGRAPH_\nMusikvideoen til "You Rock My World" blev instrueret af Paul Hunter, og blev udgivet i 2001. Videoen , som er over tretten minutter lang, er blevet beskrevet som en kortfilm. Dansen, der danses i videoen, best\xc3\xa5r af fragmenter fra den droppede "Dangerous"-musikvideo. Videoen best\xc3\xa5r af Jacksons og Tuckers karakterer, der fors\xc3\xb8ger at vinde en kvindes (Kishaya Dudley) f\xc3\xb8lelser ved at f\xc3\xb8lge hende omkring i nabolaget. Videoen til "You Rock My World" mentes at v\xc3\xa6re den sidste musikvideo med deltagelse fra Jackson selv, f\xc3\xb8r man senere fandt videoen til "One More Chance" (hans efterf\xc3\xb8lgende videoer bestod af arkivoptagelser af ham selv og andre). Videoen er blevet sammenlignet med Jacksons 80\'er-musikvideoer til hans singler, "Smooth Criminal" (1987), "Bad" (1987) og "The Way You Make Me Feel" (1987), der alle var fra hans studiealbum Bad (1987). I videoen ses Jackson i en Blazer og sin ikoniske hat. I videoen medvirker ogs\xc3\xa5 Marlon Brando, Michael Madsen og Billy Drago. Videoen vandt en NAACP Image Award for "Outstanding Music Video" ved showets ceremoni i 2002. I flere omgange i musikvideoen laver Tuckers karakter hentydninger til tidligere Michael Jackson-sange, s\xc3\xa5som "Beat It", "P.Y.T. (Pretty Young Thing)", "The Girl Is Mine", "Bad" og "Dangerous". Den korte version af musikvideoen er med p\xc3\xa5 Number Ones, mens den lange version er med p\xc3\xa5 Michael Jackson\'s Vision.\n_START_SECTION_\nCovers og hyldester\n_START_PARAGRAPH_\nI Episode 10 af den f\xc3\xb8rste s\xc3\xa6son af CW-serien Hellcats, "Pledging My Love", dansede cheerleadingholdet, f\xc3\xb8rt an af Derrick Altman (spillet af D. B. Woodside), til en forkortet version af "You Rock My World" som en m\xc3\xa5de at lade Altman fri til tr\xc3\xa6ner Vanessa Lodge (spillet af Sharon Leal). Nummeret blev koreograferet af episodeinstrukt\xc3\xb8r Debbie Allen.\n_START_SECTION_\nLiveoptr\xc3\xa6dener\n_START_PARAGRAPH_\nJackson optr\xc3\xa5dte live med "You Rock My World" to gange under hans 30-\xc3\xa5rs jubil\xc3\xa6umskoncerter i slutningen af 2001. Ved den anden koncert fik han i slutningen af sangen selskab af Usher og Chris Tucker, der dansede med ham p\xc3\xa5 scenen. Det var den eneste fulde sang fra Invincible som Jackson optr\xc3\xa5dte med live. Sangen var planlagt at skulle spilles til hans This Is It-koncertr\xc3\xa6kke, men han d\xc3\xb8de f\xc3\xb8r koncerterne fandt sted.'